EPISTOLA XXXVIII. AD FRATREM N.
Dilecto fratri N., Eginhardus in Domino salutem.
Volumus ut Egmunelo de verbo nostro praecipias ut faciat nobis lateres quadratos, habentes in omnem partem duos pedes manuales et quatuor digitos in crassitudinem, numero LX, et alios minores, similiter quadratos, habentes in omnem partem unum semissem et quatuor digitos, et in crassitudine digitos tres, numero CC. Misimus tibi per hunc hominem de semine lapitri, quod volumus ut in largo loco seminari facias: quae solet in magnam herbam excrescere. Bene valete.